VURDERINGSORDNINGER I PRAKSISSTUDIENE

Under vurderingen er det viktig å ta hensyn til mål og innhold for kliniske praksisstudier i fagplan, samt praksiskontrakten og forholdet på den enkelte arbeidsplass.

Individuell vurderings- og veiledningssamtale

I praksis foregår en kontinuerlig vurdering av studentene, og vurderingen skal støtte opp om studentenes læring og utvikling. Midt i praksisperioden skal det gjennomføres midtvurdering og i slutten av praksisperioden skal det gjennomføres en sluttvurdering. Her gjøres studenten kjent med en oppsummerende vurdering. Tema for den individuelle samtalen er kriterier for vurdering; hva studenten mestrer godt, mindre godt og hvilke ”vekstpunkt” studenten bør fokusere på i videre praksis. 

Arbeidskrav i praksisstudier

Det er knyttet ett arbeidskrav til hver praksisstudieperiode. Praksislærer gir skriftlig individuell respons til studenten. Arbeidskravet må være godkjent for at praksisstudieperioden skal kunne vurderes til Bestått.

· Praksisstudier i kommunehelsetjenesten, sykehjem (2. semester)

Beskrivelse: Sykepleiefortelling

Rammer: Skriftlig individuell besvarelse innen gitt dato. 1000 ord

Vurdering: Vurderes til Godkjent / Ikke godkjent innen gitt dato.

· Praksisstudier i psykisk helsearbeid (3., 4., 5. eller 6.semester)

Beskrivelse: Sykepleiefortelling

Rammer: Skriftlig individuell besvarelse innen gitt dato. 1000 ord

Vurdering: Vurderes til Godkjent / Ikke godkjent innen gitt dato.

· Praksisstudier i medisinsk avdeling eller poliklinikker (3, 4, 5. eller 6. semester)

Beskrivelse: Sykepleiedokumentasjon, pleieplan. Studenten følger en pasient gjennom et medisinsk behandlingsforløp. Sykepleieprosessen benyttes som metode og en datasamling er

utgangspunkt for å planlegge, gjennomføre, dokumentere, kvalitetssikre, begrunne og evaluere aktuelle sykepleietiltak. Pasienten anonymiseres.

Studenten benytter institusjonens mal for elektronisk pleieplan, eventuelt papirversjon.

Rammer: Skriftlig individuell besvarelse innen gitt dato. Maksimum 3500 ord

Vurdering: Vurderes til Godkjent / Ikke godkjent innen gitt dato.

· Praksisstudier i kirurgisk avdeling eller poliklinikker (3., 4., 5.eller 6. semester)

Beskrivelse: Oppgave i pre-, per- og postoperativ sykepleie: studenten følger en pasient gjennom et kirurgisk behandlingsforløp.

Rammer: Skriftlig individuell besvarelse innen gitt dato. 3500 ord

Vurdering: Vurderes til Godkjent / Ikke godkjent innen gitt dato.

· Praksisstudier i kommunehelsetjenesten, hjemmebasert omsorg (3., 4., 5. eller 6. semester)

Beskrivelse: Sykepleiefortelling

Rammer: Skriftlig individuell besvarelse innen gitt dato. 1000 ord

Vurdering: Vurderes til Godkjent / Ikke godkjent innen gitt dato.

I følge fagplanen fastsettes karakteren av praksislærer etter drøfting og samarbeid med praksisveileder som har deltatt i samarbeid om praksis i den enkelte praksisperiode. Grunnlaget for vurderingen er mål- og innholdsmomenter i fagplan og avdelingas vurderingskriterier. Studenten må ha bestått kliniske praksisstudier for å kunne gå videre i studiet. Hver praksisperiode kan gjennomføres inntil 2 ganger. 
